
ŠAKIŲ RAJONO SAVIVALDYBĖS  TARYBA

SPRENDIMAS

DĖL LĖŠŲ IŠ SAVIVALDYBĖS SMULKAUS IR VIDUTINIO VERSLO PLĖTROS FONDO SKYRIMO
2008 m. lapkričio 27 d. Nr. T -343
Šakiai


Savivaldybės  taryba, vadovaudamasi savivaldybės tarybos 2000 m. gruodžio 7 d. sprendimu Nr.162 patvirtinto savivaldybės verslo plėtros tarybos veiklos reglamento 5.8. p., savivaldybės tarybos 2008 m. vasario 21 d.  sprendimo Nr. T-26 „Dėl savivaldybės 2008 metų biudžeto tvirtinimo“, savivaldybės tarybos 2008 m.  rugsėjo 25 d. sprendimu Nr.T-279 patvirtintos sąmatos 4.2. ir 4.3 p. bei Verslo plėtros tarybos 2008 m. lapkričio 13 d. protokoliniu sprendimu Nr.08-3, nusprendžia:


1.Suteikti  VšĮ „Šešupės euroregiono turizmo informacijos centras“ Šakių rajono turizmo išteklių ir paslaugų rinkodaros programos įgyvendinimui 10 000 Lt paramą.


2. Įgalioti savivaldybės administracijos direktorių Juozą Puodžiukaitį pasirašyti paramos  suteikimo sutartis.

3. Įpareigoti savivaldybės administracijos Biudžeto ir turto skyrių paramos lėšas į gavėjų sąskaitas pervesti iki 2008 m.  gruodžio 5 d.

Meras





Juozas Bertašius

